CELEX: 32016R2129
Language: lv
Date: 2016-12-05 00:00:00
Title: Komisijas Īstenošanas regula (ES) 2016/2129 (2016. gada 5. decembris), ar ko groza Īstenošanas regulu (ES) 2015/220, ar kuru nosaka noteikumus par to, kā piemērojama Padomes Regula (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Savienībā

6.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 331/1
            
         KOMISIJAS ĪSTENOŠANAS REGULA (ES) 2016/2129
   (2016. gada 5. decembris),
   ar ko groza Īstenošanas regulu (ES) 2015/220, ar kuru nosaka noteikumus par to, kā piemērojama Padomes Regula (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Savienībā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Savienībā (1), un jo īpaši tās 5. panta 1. punkta trešo daļu, 5.a panta 2. un 4. punktu, 5.b panta 7. punktu un 8. panta 3. punkta trešo daļu,
   tā kā:
   
               (1)
            
            
               Komisijas Īstenošanas regulas (ES) 2015/220 (2) I pielikumā ir noteiktas saimnieciskās darbības apjoma robežvērtības katrā dalībvalstī. Ņemot vērā, ka Bulgārijas un Austrijas lauksaimniecības struktūrā arvien lielāku nozīmi iegūst lielas lauku saimniecības, ir lietderīgi palielināt saimnieciskās darbības apjoma robežvērtības, kas šīm dalībvalstīm noteiktas minētajā pielikumā.
            
         
               (2)
            
            
               Īstenošanas regulas (ES) 2015/220 II pielikumā ir noteikts pārskatus iesniedzošo saimniecību skaits katrā dalībvalstī un katrā lauku saimniecību grāmatvedības datu tīkla (FADN) apgabalā. Lauksaimniecības strukturālo pārmaiņu dēļ Bulgārijā ir lietderīgi attiecīgi koriģēt šīs dalībvalsts pārskatus iesniedzošo saimniecību skaitu pa apgabaliem, kas noteikts minētajā pielikumā. Lauksaimniecības strukturālo pārmaiņu dēļ Dānijā un Austrijā ir samazinājies saimniecību kopējais skaits, tāpēc ir lietderīgi attiecīgi samazināt šo dalībvalstu pārskatus iesniedzošo saimniecību skaitu, kas noteikts minētajā pielikumā.
            
         
               (3)
            
            
               Ņemot vērā šajā regulā paredzētās izmaiņas, būtu jālūdz Bulgārijai, Dānijai un Austrijai pārskatīt atlases plānus 2017. pārskata gadam.
            
         
               (4)
            
            
               Īstenošanas regulas (ES) 2015/220 IV pielikuma B daļā ir noteikta atbilstība starp pozīcijām lauku saimniecību struktūras apsekojumos (FSS), kas minēti Eiropas Parlamenta un Padomes Regulā (EK) Nr. 1166/2008 (3), un FADN saimniecības apgrozījuma pārskatos. Raksturlieluma “citi truši” standarta produkcija nav jāaprēķina, tāpēc atbilstība starp FSS un FADN pozīcijām ir jāpielāgo, svītrojot minēto raksturlielumu.
            
         
               (5)
            
            
               Īstenošanas regulas (ES) 2015/220 VI, VII un VIII pielikumā ir noteikta attiecīgi standarta produkcijas aprēķināšanas metode, metode, ar kuru novērtē ienākumus nesošo darbību nozīmi, un saimniecību apgrozījumu pārskata elementu forma un izkārtojums. Skaidrības labad minētajos pielikumos būtu jāparedz papildu informācija un precizējumi attiecībā uz dažām norādēm un definīcijām.
            
         
               (6)
            
            
               Tādēļ Īstenošanas regula (ES) 2015/220 būtu attiecīgi jāgroza.
            
         
               (7)
            
            
               Šajā regulā paredzētie pasākumi ir saskaņā ar Lauku saimniecību grāmatvedības datu tīkla komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulu (ES) 2015/220 groza šādi:
   
               1)
            
            
               regulas 3. panta 2. punktam pievieno šādu daļu:
               “Bulgārija, Dānija un Austrija pārskata attiecīgos paziņotos atlases plānus 2017. pārskata gadam. Pārskatītos atlases plānus minētajam pārskata gadam tās paziņo Komisijai līdz 2017. gada 31. martam.”;
            
         
               2)
            
            
               I, II, IV, VI, VII un VIII pielikumu groza saskaņā ar šīs regulas pielikumu.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2017. pārskata gada.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 5. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 328, 15.12.2009., 27. lpp.
   
   
      (2)  Komisijas 2015. gada 3. februāra Īstenošanas regula (ES) 2015/220, ar kuru nosaka noteikumus par to, kā piemērojama Padomes Regula (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Savienībā (OV L 46, 19.2.2015., 1. lpp.).
   
      (3)  Eiropas Parlamenta un Padomes 2008. gada 19. novembra Regula (EK) Nr. 1166/2008, kas attiecas uz lauku saimniecību struktūras apsekojumiem un lauksaimnieciskās ražošanas metožu apsekojumu un ar ko atceļ Padomes Regulu (EEK) Nr. 571/88 (OV L 321, 1.12.2008., 14. lpp.).
   
      PIELIKUMS
      Īstenošanas regulas (ES) 2015/220 I, II, IV, VI, VII un VIII pielikumu groza šādi:
      
                  1)
               
               
                  I pielikumu groza šādi:
                  
                              a)
                           
                           
                              ierakstu, kas attiecas uz Bulgāriju, aizstāj ar šādu:
                              
                                          “Bulgārija
                                       
                                       
                                          4 000 ”;
                                       
                                    
                        
                              b)
                           
                           
                              ierakstu, kas attiecas uz Austriju, aizstāj ar šādu:
                              
                                          “Austrija
                                       
                                       
                                          15 000 ”;
                                       
                                    
                        
            
                  2)
               
               
                  II pielikumu groza šādi:
                  
                              a)
                           
                           
                              ierakstu, kas attiecas uz Bulgāriju, aizstāj ar šādu:
                              
                                           
                                       
                                       
                                          “BULGĀRIJA
                                       
                                       
                                           
                                       
                                    
                                          831
                                       
                                       
                                          Северозападен (Severozapaden)
                                       
                                       
                                          393
                                       
                                    
                                          832
                                       
                                       
                                          Северен централен (Severen tsentralen)
                                       
                                       
                                          377
                                       
                                    
                                          833
                                       
                                       
                                          Североизточен (Severoiztochen)
                                       
                                       
                                          347
                                       
                                    
                                          834
                                       
                                       
                                          Югозападен (Yugozapaden)
                                       
                                       
                                          222
                                       
                                    
                                          835
                                       
                                       
                                          Южен централен (Yuzhen tsentralen)
                                       
                                       
                                          482
                                       
                                    
                                          836
                                       
                                       
                                          Югоизточен (Yugoiztochen)
                                       
                                       
                                          381
                                       
                                    
                                          Bulgārijā kopā
                                       
                                       
                                          2 202 ”;
                                       
                                    
                        
                              b)
                           
                           
                              ierakstu, kas attiecas uz Dāniju, aizstāj ar šādu:
                              
                                          “370
                                       
                                       
                                          DĀNIJA
                                       
                                       
                                          1 850 ”;
                                       
                                    
                        
                              c)
                           
                           
                              ierakstu, kas attiecas uz Austriju, aizstāj ar šādu:
                              
                                          “660
                                       
                                       
                                          AUSTRIJA
                                       
                                       
                                          1 800 ”;
                                       
                                    
                        
            
                  3)
               
               
                  IV pielikuma B daļas tabulā ierakstu attiecībā uz kodu 3.06. aizstāj ar šādu:
                  
                              “3.06.
                           
                           
                              C_6
                           
                           
                              Truši, vaislas mātītes
                           
                           
                              
                                          610.
                                       
                                       
                                          Truši, vaislas mātītes”;
                                       
                                    
                        
            
                  4)
               
               
                  VI pielikuma 2. iedaļas b) punkta pirmā ievilkuma pēdējo teikumu aizstāj ar šādu:
                  “Mazāk labvēlīgos apgabalus un apgabalus, kuros ir dabas radīti vai citi specifiski ierobežojumi, neuzskata par ģeogrāfiskām vienībām.”;
               
            
                  5)
               
               
                  VII pielikuma A daļas trešās daļas otro teikumu aizstāj ar šādu:
                  “Vīna un olīveļļas ražošanu uzskata par lauksaimnieciskajām darbībām, ja iepirktā vīna vai olīveļļas daudzums nav ievērojams.”;
               
            
                  6)
               
               
                  VIII pielikuma D tabulā kategorijas aprakstu, kas attiecas uz kodu 7020, aizstāj šādu:
                  “Visi citi nemateriālie aktīvi, kurus nevar viegli nopirkt vai pārdot (piem., programmatūra, licences utt.). Šī pozīcija ir jāaizpilda, un uz tajā ietvertajām summām attiecas amortizācija DY slejā.”